

 LĒMUMS

Ādažos, Ādažu novadā

2024. gada 27. decembrī **Nr.** **511**

**Par pašvaldības līdzfinansējuma apmēru privātajām vispārējās pamata un vidējās izglītības iestādēm 2025. gadā**

Ādažu novada pašvaldības 2023. gada 28. septembra saistošo noteikumu Nr. 28/2023 “Par pašvaldības līdzfinansējumu privātajām vispārējās izglītības iestādēm” 2. punkts nosaka, ka pašvaldības līdzfinansējuma apmēru vienam skolēnam mēnesī nosaka pašvaldības dome katru budžeta gadu.

2024. gadā (pēc datiem uz 11.12.2024.) līdzfinansējuma izdevumu summa ir 572 654 *euro*. Kopējā ietekme uz pašvaldības budžetu 2025. gadā plānota 655 787 *euro* ar izdevumu pieaugumu ~ 14 % apmērā, kas veidojas no deklarēto iedzīvotāju skaita pieauguma novadā, kuri izvēlas izglītību iegūt privātajās vispārējās pamata un vidējās izglītības iestādēs.

Pamatojoties uz Ādažu novada pašvaldības 2023. gada 28. septembra saistošo noteikumu Nr. 28/2023 “Par pašvaldības līdzfinansējumu privātajām vispārējās izglītības iestādēm” 2. punktu, Izglītības, kultūras, sporta un sociālās komitejas 04.12.2024. atzinumu, kā arī Finanšu komitejas 18.12.2024. atzinumu, Ādažu novada pašvaldības dome

**NOLEMJ:**

1. Noteikt Ādažu novada pašvaldības līdzfinansējumu privātajām vispārējās izglītības iestādēm 2025. gadā par vienu skolēnu 90 *euro* mēnesī un privātajām vispārējās tālmācības izglītības iestādēm par vienu skolēnu 45 *euro* mēnesī.
2. Lēmuma 1. punkta noteikums piemērojams ar 2025. gada 1. janvāri.
3. Lēmuma izpildei nepieciešamo finansējumu iekļaut Centrālās pārvaldes Izglītības un jaunatnes nodaļas 2025. gada budžeta tāmes projektā.
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU